open-index/open-wikipedia-markdown huggingface dataset:
Feios kirke

**Feios kirke** (Feios kyrkje) er en langkirke fra 1866 i Feios i Vik kommune i Vestland fylke. Byggverket er i tømmer og har 300 plasser. Feios kirke er reist på samme tuften som Rinde stavkirke sto. Stavkirken ble revet like før den nye kirken ble reist.

Adkomst til stedet er via riksvei 602.

## Referanser


## Eksterne lenker
* 
* 
*  Kirker i Norge  (*Kirchen in Norwegen*) / Bilde
Ivar Brodahl

**Ivar Brodahl** (født 26. mai 1928, død 18. juli 2003) var en norsk elektriker, mest kjent som jazzmusiker (fiolin) og flere innspillinger på 1980-tallet.

Brodahl var spesielt inspirert av den danske fiolinisten Svend Asmussen, og først etter at han traff Stephane Grappelli personlig, på konsert med Hot Club de Norvège i Paris i 1984, ble han interessert i den franske sigøynerjazzen. Med Jan Berger ledet han bandet «String Swing» på 60-tallet, der Bjørn Pedersen bass. Ivar Brodahl spilte tidligere også mye med Terje Kjær i dennes husorkester ved Penguin Club (1953–55), samt med Egil Albrechtsen og Tor Braun.
 
Brodahl fikk en ny karrière da han begynte å spille sammen med Jon Larsen og Hot Club de Norvège i 1980. Han var med som fast medlem i den populære kvartetten fram til 1986. Brodahl er med på de fire første platene med Hot Club de Norvège, samt samarbeidsprosjektet Løver og Tigre., og figurerte på flere av deres plater på Hot Club Records, blant annet som solist på Lillebjørn Nilsens komposisjon «Tanta til Beate».

## Plateutgivelser

* *String Swing* – Hot Club de Norvège, (Herman Records, 1980), 
* *Old, New, borrowed & Blue* – Hot Club de Norvège, (Hot Club Records, 1982), 
* *Grrr...* – Løver og Tigre, (Plateselskapet Norge, 1982), 
* *Tanta Til Beate* – Lillebjørn Nilsen/Hot Club de Norvège, (Grappa, 1982), 
* *Gloomy* – Hot Club de Norvège, (Hot Club Records, 1984), 
* *Swing de Paris* – Hot Club de Norvège, (Hot Club Records, 1986), 
* *The Best Of Ivar Brodahl* – Hot Club de Norvège, (Hot Club Records, HCRCD 74, 1990),

## Referanser
Fresvik kirke

**Fresvik kirke** (Fresvik kyrkje) er en langkirke fra 1881 i Vik kommune i Vestland fylke. Byggverket er i tømmer og har 200 plasser. Kirken ble reist ved byggmester A.A. Åse etter tegninger av arkitekt Henrik Nissen.

På stedet hvor kirken ligger lå det tidligere en stavkirke fra 1100-tallet. Denne ble revet for å gi plass til den nye kirken. En del av inventaret fra den gamle stavkirken oppbevares i Oldsakssamlingen i Oslo, blant annet en Olavsfigur og en Madonna med barnet. I Bergen Museum er det oppbevart et krusifiks.

Altertavlen er et oljemaleri med motivet *Kristus på korset*. Det er fra 1881 og utført av Christen Brun etter en original av Guido Reni. Både prekestolen og døpefonten er fra 1881.

Kirken har et J.H. Jørgensen-orgel fra 1965 med syv stemmer.

## Referanser


## Litteratur
* Anne Marta Hoff: Fresvik kyrkje («Norges kirker»)
* 

## Eksterne lenker
* 
*
Mr. Saturday Night

***Mr. Saturday Night*** er en amerikansk dramakomedie fra 1992. Filmen er Billy Crystals debut som regissør, og har Billy Crystal og David Paymer i hovedrollene.

## Handling
Standup-komiker Buddy Young Jr. blir en TV-stjerne ved hjelp av sin bror og manager, Stan, men han fremmedgjorde mange av de som stod nærmest ham når karrieren hans begynte å falme. Gjennom en rekke tilbakeblikk blir brødrene sett under barndommen, når de forsøker å underholde familien sin i stua. Buddy fortsetter sin karriere med tegneserier, hvor han også møter sin fremtidige kone: Elaine.

Buddys berømmelse vokser, men det samme gjør egoet hans. Han får sitt eget TV-program, hver lørdag kveld. Men til tross for advarslene fra broren, bruker Buddy støtende materiale på showet sitt, noe som koster ham hele showet - og forårsaker problemer for karrieren hans. Karrieren hans var offisielt over, når han forsøkte å gjøre en stand-up-akt på Ed Sullivan-showet, men dette fornærmer også mange mennesker.

Som en eldre mann blir Buddy fremmedgjort fra Stan, så vel som fra datteren Susan. Men en ny mulighet dukker opp når en ny, ung agent, ved navn Annie Wells, finner arbeid til ham. Buddy gir likevel etter for hans egen selvdestruktive natur, og fortsetter å skade forholdet til sin egen familie.

## Rolleliste
* Billy Crystal som Buddy Young, Jr.
* David Paymer som Stan Young
* Julie Warner som Elaine Young
* Helen Hunt som Annie Wells
* Jerry Orbach som Phil Gussman
* Ron Silver som Larry Meyerson
* Mary Mara som Susan Young
* Jerry Lewis som seg selv

## Eksterne lenker
*
Bjørn Pedersen (1935−2007)

**Bjørn Pedersen** (født 24. juni 1935 i Oslo, død 28. desember 2007) var en norsk jazzmusiker (kontrabass).

Han spilte i New Orleans Hot Dogs (1949) før han med Eivind Solberg etablerte Big Chief Jazzband (1952-), først på banjo. Senere spilte han i Appaloosa Mainstream Ensemble, samt i orkestre ledet av Karl Otto Hoff og Kjell Johansen, såvel som Rowland Greenberg, Sigurd Jansen, Kjell Karlsen, Mikkel Flagstad, Per Borthen, Harald Bergersen, Simon Flem Devold, Svein Almquist og Eivin Sannes. Som husbassist på Metropol Jazz Centre spilte han med Bud Powell og Dexter Gordon, såvel som med Ben Webster (Moldejazz, 1969).  Den senere tiden spilte han med Felix Peikli (2006). Pedersen og hans kone Mona Elisabeth Pedersen (født 1938) ledet programposten «All that jazz» på Oslo Jazzradio. Sammen med resten av orkesteret har Bjørn Pedersen blitt utnevnt til æresborger av New Orleans i 1967. 

## Referanser

## Eksterne lenker
* Biografi fra Jazzbasen.
* Diskografi fra Jazzbasen.
America’s Sweethearts

***America's Sweethearts*** er en romantisk komedie fra 2001. Filmen er regissert av amerikaneren Joe Roth, og har Julia Roberts, Billy Crystal, Hank Azaria og John Cusack i hovedrollene.

## Handling
Kiki, den oppofrende, personlige assistenten til Gwen – hennes megastjerne av en søster. Livet i skyggen av Gwen har aldri vært lett for den klønete og sjenerte Kiki, og blir bare verre når hun har gått med på å prøve å gjenforene søsteren og skuespillereksen Eddie for å promotere deres siste film. Hjernen bak den store gjenforeningen er presse-agenten Lee -veteran i bransjen med trussel om oppsigelse hengende over seg. Men med Kiki som sitt hemmelige våpen håper han planen kan gjennomføres uten forhindringer.

## Rolleliste
* Julia Roberts som Kathleen "Kiki" Harrison
* Billy Crystal som Lee Phillips
* Catherine Zeta-Jones som Gwen Harrison
* John Cusack som Eddie Thomas
* Hank Azaria som Hector Gorgonzolas
* Stanley Tucci som Dave Kingman
* Christopher Walken som Hal Weidmann
* Alan Arkin som guide
* Seth Green som Danny Wax
* Scott Zeller som Davis
* Larry King som seg selv. 
* Steve Pink som limo-sjåfør.
* Rainn Wilson som Dave O'Hanlon
* Eric Balfour som sikkerhetsvakt. 
* Marty Belafsky som sikkerhetsvakt.
* Keri Lynn Pratt som Leaf Weidmann
* Maria Canals som Adinah.

## Referanser


## Eksterne lenker
*
Vangsnes kirke

**Vangsnes kirke** er en langkirke fra 1861 i Vik kommune i Vestland fylke. Kirken ble vigslet 24. oktober og erstattet tidligere Vangsnes stavkirke, som ble revet ned tidligere samme året.

Byggverket er i tømmer og har 261 plasser. Sogneprest Harald Ulrik Sverdrup laget tegningene til kirken.

## Referanser


## Eksterne lenker
* 
* 
* Margrethe Henden Aaraas og Sigurd Vengen: Vangsnes kyrkje fra Fylkesarkivet i Sogn og Fjordane
Rover P4

**P4** var fabrikknavnet på en rekke bilmodeller av sedan-type fra britiske Rover.  Sammen med Rover P5 ble den senere erstattet av den mer moderne Rover P6.  Alle P4 var firedørs sedaner med sitteplass for fire.
Rover P4 oppnådde et relativt høyt salg i Norge.
Krakk (TV-program)

***Krakk*** er et norsk talkshow og kulturprogram med Elin Østraat som gikk på NRK1 fra 1995 til 2000.  

Programserien var av en nokså lavmælt karakter, og trakk ikke til seg de store seermassene. 

## Referanser


## Eksterne lenker
*
Trio Troika

**Trio Troika** var en norsk musikkgruppe som ble etablert i Trondheim i 1989 som Trio Raendevouz. Bandet som var kjent for sin fremføring av sigøyner-musik, ble nedlagt i 2011/2012.

## Oppstart
Bandet ble startet i 1989 av bandoneonisten Kåre Jostein Simonsen og fiolinisten Konstantin Popchristov. Etter en tid som duo fikk Simonsen og Popchristov med seg kontrabassisten Harald Johnsen, og orkesteret fikk navnet *Trio Raendezvous*. Gruppen endret i 1992 navn til Trio Troika.

## Besetning og virksomhet
Trioen har bestått av Kåre Jostein Simonsen på bandoneon (1989–1998), Konstantin Popchristov på fiolin (1989–2012) og Harald Johnsen på kontrabass (1990–1992). De to sistnevnte var musikere i Trondheim Symfoniorkester. Etter at trioen var etablert hadde de et års engasjement på Hotell Britannia, og var samtidig «husband» i TV-programmet *[[Da Capo!]]*. Harald Johnsen forlot bandet i 1992, og ny bassist ble Håkan Henriksen. Fra 1998 ble Simonsen erstattet av trekkspilleren Jovan Pavlovic; Simonsen valgte å forlate trioen for å konsentrere seg om andre oppgaver. Pavlovic var med i Trio Troika frem til 2005. I 2006 ble László Rácz medlem av trioen; Rácz spilte strengeinstrumentet cimbalom. I 2007 ble Ronny Kjøsen, opprinnelig fra Hølonda, med i Trio Troika på akkordeon.

I 2012 døde Konstantin Popchristov, og Trio Troika ble lagt ned. De siste årene bestod bandet av Konstantin Popchristov på fiolin, Håkan Henriksen på kontrabass og Ronny Kjøsen på akkordeon.

Gruppen ga ut CD-en *[[A Good Evening to You]]* på eget selskap i 2000. Deres andre album, *[[Til deg (Trio Troika album)|Til deg]]*, ble utgitt høsten 2008. I de siste aktive årene var Trio Troika på turné rundt om i Norge.

## Diskografi
* 2000: *A Good Evening to You* – eget selskap
* 2008: *Til deg* – Trio Troika Records

## Referanser


## Eksterne lenker
* 
*  Troika på You Tube
Vik kirke (Vik)

**Vik kirke** er en langkirke fra 1877 i Vik kommune i Vestland fylke.

Byggverket er i tømmer og har 450 plasser. Hakon Thorsen var arkitekt for kirken, og i 1886 tegnet han en nær kopi av Vik kirke på Re i Gloppen kommune, Breim kirke.

## Referanser


## Eksterne lenker
* Margrethe Henden Aaraas og Sigurd Vengen: Vik kyrkje fra Fylkesarkivet i Sogn og Fjordane
*
Gerald R. Ford-klassen

**Gerald R. Ford-klassen** er en ny generasjon hangarskip for den amerikanske marine. I tidlige stadier av utviklingen ble klassen navngitt CVNX og deretter CVN 21.

Byggingen av det første skipet, USS «Gerald R. Ford» (CVN-78), startet i 2009, og det ble satt i tjeneste i 2017. Dette skipet erstattet USS «Enterprise» (CVN-65), som ble tatt ut av tjeneste etter mer enn 50 år. CVN-79 ble sjøsatt i 2019 og ventes fullt operativt i 2025, mens CVN-80 ventes sjøsatt i 2025 og fullt operativt i 2028. Deretter er det planlagt at det skal leveres ett nytt hangarskip hvert femte år. Det antas å være skip under bygging frem til år 2058.

## Skip i klassen
Det er forventet at det kommer ti skip i denne klassen.

## Se også
* Nimitz-klassen

## Referanser
Lensvik kirke

**Lensvik kirke** er en langkirke fra 1863 i Orkland kommune, Trøndelag fylke.

Byggverket er i tømmer og har 230 plasser.

## Referanser


## Litteratur
* 
* 

## Eksterne lenker
* 
* 
* Orkdalsmenighetene
* Agdenes kommune 
* Hemneslekt
* [Kart over Lensvik kirkegård](https://allslekt.org/Gravplass-kart/(ST)%20Agdenes-Lensvik.pdf) (Allslekt.org)
Åpen og inkluderende

Prosjektet **Åpen og inkluderende** er et av to profilområder som Landsrådet for Norges barne- og ungdomsorganisasjoner (LNU) har i perioden 2005&ndash;2008. Prosjektet tar mål av seg om å sørge for at barne- og ungdomsorganisasjonene i Norge skal ha kompetanse på hvordan man kan bli en inkluderende arena. Dette er et område som de fleste organisasjonene tradisjonelt har liten kunnskap om, og representantskapet til LNU mente det var viktig med et felles løft.

## Pilotorganisasjoner
På høstparten 2006 inviterte LNU medlemsorganisasjonene til å vere med på eit pilotprosjekt innenfor LNU sitt profilområde Åpen og inkluderende. Det var stor interesse blant medlemsorganisasjonane for å delta i prosjektet, og LNU plukket ut seks ulike organisasjoner som ville arbeide med feltet. I 2007 har man invitert ytterligere fire organisasjoner med i arbeidet.

Pilotorganisasjoner i Åpen og inkluderende
*Arbeidernes ungdomsfylking 
*Noregs Ungdomslag
*Norske Baptisters Barne- og Ungdomsforbund
*Norges speiderforbund
*Norges Musikkorps Forbund
*Skeiv Ungdom
*Unge Venstre
*Juvente
*Norges Bygdeungdomslag
*Røde Kors Ungdom

Organisasjonene har gjennomført/gjennomfører forskjellige prosjekter der man ønsker å skape et nytt mangfold i organisasjonen.

## Startpakke for Åpne og inkluderende organisasjoner
Erfaringene fra arbeidet i pilotorganisasjonene og tilsvarende arbeid gjort i andre land er samlet i en bok som heter Startpakke for åpne og inkluderende organisasjoner. Startpakken inneholder artikler, metoder, fakta og inspirasjon for organisasjoner som vil arbeide med dette feltet. Kristian Fjellanger var redaktør for denne boken. 

## EtNorden
Sammen med Nordisk ministerråd driver LNU prosjektet EtNorden, som har som mål å skape bedre inkludering i Norden. EtNorden er et delprosjekt av Åpen og inkluderende.

## Eksterne lenker
* LNU sine prosjektsider
* Prosjektet EtNorden sine hjemmesider
Bjugn kirke

**Bjugn kirke** er en korskirke fra 1956 i Ørland kommune, Trøndelag fylke.

Kirken ble innviet i 1956 etter at den gamle kirken brant i 1952. Fra den gamle kirken ble altertavle, de hellige kar, malerier, messehagler og døpefont berget.

Byggverket er i tre og har 250 plasser. Menigheten omfatter ca. 2000 personer.

Altertavlen er fra 1520, trolig fremstilt i Nord-Tyskland. Den har som hovedparti et alterskap. I midten sitter Jesusbarnet på bestemor Annas arm. Jomfru Maria gir barnet en pære. Til venstre er St. Olav og til høyre står St. Antonius.

Kirken er en kopi av en kirke fra 1637. Før det ble bygget kirke i Bjugn, sognet bjugningene til Ørland eller Nes.

## Referanser


## Litteratur
* 
* 

## Eksterne lenker
* 
*
Bjørn Skogmo

**Bjørn Skogmo** (1948–2020) var en norsk forfatter.

Han debuterte i 1991 som 51 åring med prosasamlingen *Han byttet meg bort med en Studebaker* og publiserte deretter kortprosabøkene *Under holdning* (2003) og *Fall fra liten høyde* (2005). I 2007 utga han  * Som porselen kanskje*, en kort fortelling om en mann som prøver å skrive en roman, drømmer om en kvinne som jobber på Bunnpris og håper på at den kommende boka skal bli hovedbok i Bokklubben og at forfatteren skal bli intervjuet av Anne Grosvold.  

Skogmo publiserte også dikt og tekster i flere litterære tidsskrifter. 

Skogmos verk ble utgitt via Kolon Forlag, Biblioteket Gasspedal og Vinduet (Gyldendal).

## Bibliografi
* *Han byttet meg bort med en Studebaker.* Prosa 1999
* *Under holdning.* Prosa 2003
* *jungel.bok* Fortelling 2003 
* *Fall fra liten høyde.* Prosa 2005 
* *Kortvarig lykke. Kortprosa i samling.* Prosa 2006
* *Som porselen kanskje. Roman om en roman.* Roman 2007
* *Samlede dikt. Lyrikk.* Utklippsbok 2008
* *jungel.bok* Fortelling. Ny, utvidet utgave 2009

## Referanser


## Eksterne lenker
* Presentasjon av Bjørn Skogmo i Forfatterkatalogen på Forfattersentrums nettsider 
* Kolon Forlag - Bjørn Skogmo 
* Gasspedal – Nedlastbar utgave av ''jungel.bok'' (PDF-fil)
Gydas vei (TV-program)

***Gydas vei*** er et norsk kulturprogram som gikk på NRK1 fra 1997 til 1999. Programmet ble i starten ledet av Anne Hoff og Karin Westrheim, deretter av Martin Gaarder. Programserien tok for seg emner som bøker, bilder, teater, tenkning, medier, musikk og mennesker. Programmet gikk på tirsdagskvelder.

Programmet hadde et seersnitt på 230 000 de to første årene.

## Referanser
Jøssund kirke

**Jøssund kirke** er en langkirke fra 1875 i Ørland kommune i Trøndelag. Kirken ble oppført av tømmer og reisverk. Historien forteller at kirken har tømmer fra Markabygda i Skogn og at den først ble reist der, deretter fraktet til Jøssund og oppført på Mandal slik den står i dag. Kirken ble bygd i 1875 og vigslet den 27. april 1876 av biskop Andreas Grimelund.

Kirken er 26 meter lang og 13 meter bred, og det er plass til ca. 350 personer.

## Beliggenhet
Ifølge protokollen som ble nedtegnet i forbindelse med planleggingen av den nye Jøssund kirke i 1875, ble det diskutert tre alternative kirketomter: på Mandal, på Rømmen, eller på samme sted som den gamle Jøssund kirke sto, inne på Jøssund. Ifølge vedtaket som ble gjort var det gamle kirkestedet både billigst og best egnet til kirke og kirkegård. Hvorfor kirken allikevel ble bygd på Mandal, står det ikke noe om i protokollen.

## Restaureringsarbeider 1950–1952
Et stort restaureringsprosjekt ble satt i gang i 1950 og ferdigstilt i 1952. Arkitekt Tverdahl planla arbeidet og biskop Arne Fjellbu gjeninnviet kirken 29. mai 1953.

I forbindelse med restaureringen ble det gitt mange gaver til kirkens interiør og utsmykning – fra forskjellige organisasjoner, lag og privatpersoner:
*Lysøysund siloljefabrikk ga 4000&nbsp;kroner til nye benker.
*Vallersund samkirkelag bekostet ny ramme på alterbildet og utsmykking av prekestolen.
* Fem lysekroner ble gitt av henholdsvis Astrid Endorsen, født Mikkelsen; to brødre med etternavnet Haukås, til minne om deres far; Martin J. Rømmen; Lysøsund Samvirkelag og Lysøysund Handelsforening. Kirkens  sjette lysekrone ble gitt av Michel Hansen i 1683.

## Interiør
### Pipeorgelet
Orgelet er et pipeorgel med 11 stemmer og er levert av Rieger-Kloss-fabrikken i Tsjekkia. Orgelet ble bestilt i 1992 og montert i august i 1993. Innkjøp av nytt orgel ble gjort mulig etter mange års arbeid med innsamling av midler, ved private gaver og ved kommunalt tilskudd.

### Altertavlen
Altertavlen er en reproduksjon etter Adolph Tidemands maleri «Oppstandelsen». Det finnes ingen signatur eller årstall på tavlen.

### Døpefonten
Døpefonten er kommet fra den gamle Jøssund kirke. Det samme gjelder klokken som henger i våpenhuset og lesepulten i koret. Den gamle kirken ble revet i 1875.

## Kirkeklokka
Kirkeklokka ble laget i 1851 på en fabrikk på Nidelven, og ble gitt i gave fra Thore Petter Berg og hans kone. Da den siste restaureringen ble ferdig i 1949 ble kirkeklokka funnet som suppeklokke på Vallersund Gård. Den ble fraktet tilbake til kirken og plassert i våpenhuset.

## Referanser


## Litteratur
* 
* 

## Eksterne lenker
* 
*
Vestkantsvømmerne

**Vestkantsvømmerne** er en norsk svømmeklubb stiftet 17. mai 1992. Nedslagsfeltet er i Bergen Vest, Sotra og Askøy. Klubben har i overkant av 1000 medlemmer, der rundt 190 er aktive svømmere. Alexander Dale Oen svømte største delen av sin karriere for Vestkantsvømmerne.

I årene 2005–2010 var Vestkantsvømmerne blant de beste svømmeklubbene i Norge.

Vestkantsvømmerne trener på Sandgotna (Loddefjord), Askøy og Ågotnes (Sotra). I tillegg holder klubben svømmekurs i andre basseng i nedslagsområdet.

Kontoret finnes på Straume i Sotra.

Hovedtrener for Vestkantsvømmerne er Henning Pryde.

Fra 2016 av har Ørjan Madsen vært sportslig leder i klubben.

Daglig leder er Maria Prestmo.

## Referanser


## Eksterne lenker
*
Nes kirke (Bjugn)

**Nes kirke** er en langkirke fra 1878 i Nes sogn i Ørland kommune, Trøndelag.

Byggverket er i tre og har 500 plasser. Det er rundt 800 medlemmer i Nes menighet.

## Tidligere kirker i Nes

Det ble bygd en kirke på Nes en gang mellom 1520 og 1536, sør for der kirken ligger i dag. I de etterfølgende århundrene var det perioder der kirken var i ganske dårlig forfatning. Det var 8 gårder som soknet til kirken, og pliktarbeid og utgifter til vedlikehold ble ganske utfordrende. Ikke før 1770 tok folk på Nes initiativ til å få bygget opp igjen sitt gudshus. Brev til sorenskriver videreformidles til danskekongen. I 1774 stod Nes kirke ferdig på Berg. I 1820-årene overtok menigheten kirken selv, og vedlikeholdet, som hadde vært svært dårlig noen år, ble adskillig bedre. Da så dagens kirke var oppført, ble gamlekirken tatt ned og gjenoppført som Austefjord kirke.

## Dagens kirke

I 1870-årene var tanken om ny kirke og kirkegård reist. Det var et ønske om en mer rommeligere kirke på et mer sentralt sted. Stedsvalget for den nye kirken ble i 1874 bestemt til «søndre side av Hellemgårdene». Utvendig ble kirken malt hvit, med grå gesimser og søyler, innvendig lilla i korets vegger, skipets vegger var mattrøde, taket lyseblått med mørkerøde listverk og gesimser. Utstyr til alteret, altertavle og lysekroner ble gitt av frivillige gaver fra enkeltpersoner og grupper. I november 1878 kunne byggekomiteen overlevere nykirken til kommunen. De hadde da hatt nesten 40 møter. Fredag 18. april 1879 ble kirken innviet av biskop Grimerud. Samme dag begynte rivingen av den gamle kirken.

## Restaurering
Rett etter krigen ble tanken om et omfattende restaureringsarbeid kastet fram, men det var dårlig økonomi i kommunen. Høsten 1957 vedtok kommunestyret å utsette restaureringen på ubestemt tid. Menighetsrådet svarte med å vedta at kirken da ikke kunne brukes til gudstjenester i vinterhalvåret. Året etter ble det innviglet noen midler. Planen om å bygge nytt bedehus på Val ble innstilt, og Val bedehusforening gav 4000 kroner til utsmykning av kirken. Det holdt til altertavle. Kirken fikk en testamentarisk gave til dekning av malerarbeid ute og inne. Gjennåpningen av kirken skjedde 14. mai 1959.

## Nes kirke i dag

I jubileumsåret (1979) ble kirken malt utvendig på dugnad. I forbindelse med bispevisitasen høsten 2002 ble gulvet i koret fornyet med frivillig innsats. Og sommeren 2003 ble forloverstoler pusset opp, skinnet på alterringen skiftet og alterringen med sin forgylling malt opp. Puter til benken og bønneglobe innkjøpt for midler samlet inn fra menigheten og på konserter.

## Referanser


## Litteratur
* 
* 
* Jan Brendalsmo: Kildegjennomgang: Middelalderske kirkesteder i Sør-Trøndelag (Riksantikvaren, 2016), s. 59–60
* 

## Eksterne lenker
* 
*
Rødt kort

**Rødt kort** er et straffekort man kan få hvis man bryter reglende i flere forskjellige idrettsgrener. Hva man får rødt kort for, er avhengig av hvilken sport det snakkes om. For mindre overtredelser, brukes gult kort, og for mer alvorlige brudd på reglene kan det anvendes svart kort i noen grener. 

*I fotball brukes det røde kortet om en spiller oppfører seg svært usportslig, ved for eksempel å hindre en målsjanse på ulovlig vis, eller å ha skadet en motspiller. Man kan få et direkte rødt kort eller to gule kort som resulterer i ett rødt, begge fører til utvisning for resten av kampen. I fotball ble rødt kort først brukt i VM-sluttspill i 1970.

*I volleyball får man også rødt kort hvis man har gjort noe svært usportslig. Gult kort blir også brukt. 

*I rugby får man også rødt kort hvis man har gjort noe svært usportslig. Gult kort blir også brukt. 

*I håndball kommer det røde kortet fram etter den tredje tominuttsutvisningen, eller hvis spilleren har gjort noe veldig usportslig.

*I innebandy får man rødt kort hvis man har gjort en alvorlig forseelse. Rødt kort innebærer alltid kampstraff (K1, K2 eller K3).

## Se også
*Gult kort
Lingo

***Lingo*** er et norsk gameshow som gikk på TVNorge fra 1992 til 1993. Programmet ble ledet av Anders Hatlo den første tiden, deretter av Truls Nebell. Konseptet gikk ut på at fire deltagere, fordelt på to lag, skulle konkurrere om en førstepremie på  kr. Programmet gikk på hverdager, tre til fire ganger i uka.

Spillet er blitt beskrevet som en blanding av bingo og mastermind. 

Hatlo ledet 144 programmer frem til 4. mai 1993. Nebell ledet programmet resten av året (125 program). Han omformet det til en slags skolecup for ungdom fra diverse videregående skoler over hele landet.

Premieren ble sett av 204 000.

## Regler

*Lingo* er et gameshow hvor man skulle finne frem til et ord på fem bokstaver. Den første bokstaven fikk man oppgitt. Resten måtte man jobbe frem. Man hadde åtte sekunder til rådighet før man måtte innlevere et ord. Som i «Mastermind» fikk man beskjed om hvilke bokstaver som er riktig og korrekt plassert, og hvilke som er med, men annet sted i ordet. Gjettet man ordet på fem forsøk, fikk man poeng på et bingobrett. Når man fikk fem på rad, drysser pengene inn. Vinnerlaget gikk til finale sist i programmet. I tillegg til vanlige premier ble det en «jackpot». Hvis den ikke ble utbetalt, ble 10 000 kroner lagt på summen, og satt på høykant til neste program.

## Opphav
Konseptet var basert på et amerikansk gameshow som gikk første gang i 1987. En rekke land har laget sine egne versjoner av gameshowet, blant annet så gikk den nederlandske fra 1989 til 2014.

## Se også

* *[[Wordle]]*, internettbasert spill som ligner på *Lingo*.

## Referanser
Kulturoperatørene

***Kulturoperatørene*** er en kulturserie som gikk på NRK fra 1992 til 1996. Programmet hadde som mål å ta pulsen på det norske kulturlivet, og tok for seg tema innen litteratur, filosofi, politikk, musikk, teater og film. 

Programledere var Karin Westrheim, Haagen Ringnes, Pål Bang-Hansen, Dag Åkeson Moe, Marta Norheim, Tore Rosshaug, Erik Jacobsen, Eyvind Solås og Henry Notaker. 

Programmet erstattet delvis Pål Bang-Hansens filmprogram ''På kino'', som hadde sendepause mellom 1992 og 1995. 

## Referanser


## Eksterne lenker
*Programmet på NRK Nett-TV
Hegvik kirke

**Hegvik kirke**, også benevnt **Stjørna kirke**, er en langkirke fra 1858 ved Stjørnfjorden i Høybakken i Ørland kommune, Trøndelag fylke.

Byggverket er i stein og har 300 plasser. Den er tegnet av C.M. Riiber og Christian H. Grosch fra Kristiania.

## Referanser


## Litteratur
* 
* 

## Eksterne lenker
* 
*
Andromeda (mytologi)

**Andromeda** (gresk: Ἀνδρομέδα, av *andro-*, bøyning av *anēr*, «mann» eller «menneskelig», og *-meda*, avledet av verbet *medesthai*, «å ha i tankene», eller μηδομαι (*mēdomai*), «å tenke», «være opptatt av» jfr «å meditere»; navnets betydning «[hun som] tenker på ektemann» eller «gifteklar») ble i gresk mytologi lenket til en klippe for å fortæres av et sjøuhyre, men ble reddet av Persevs som hun senere giftet seg med.  

Andromeda var datter av kong Kefevs og dronning Kassiopeia av det fønikiske kongedømmet Etiopia. Kassiopeia skrøt av at datteren hennes, Andromeda, var vakrere enn Thetis, og det ergret havguden Poseidon så mye at han som hevn skapte en flom og et sjøuhyre som drepte både mennesker og dyr. Amons orakel i Siwa i Egypt kunngjorde at det ikke fantes hjelp før kongen ofret sin datter Andromeda til monsteret. Hun ble dermed lenket til en klippe ut mot havet.

Persevs som hadde drept gorgonen Medusa og tatt med seg hodet hennes, forvandlet sjømonsteret til en stein ved å vise det Medusas hode. Han hadde dermed reddet Andromeda og forventet da å få gifte seg med henne. Men hennes farbror var også interessert i henne, og stilte i bryllupet for å røve henne med seg. Persevs dro igjen frem Medusa-hodet, og også Andromedas farbror ble til stein. Sagnet kan være en rest fra den tiden da kongeriket gikk i arv på kvinnesiden, slik at kongens bror kunne arve tronen ved å gifte seg med brorens datter, jfr de romerske kongene.

Andromeda fulgte sin mann til Tiryns i Argos. Sammen fikk de seks sønner: Perses, Alkaios, Helevs, Mestor, Sthenelos og Elektryon. De fikk også datteren Gorgofone. Deres etterkommere hersket over Mykene fra Elektryon til Eurystevs. Etter ham ble Atrevs konge. 

Herodot hevdet i 3. bok av *Historier* at perserne fikk navn etter Andromedas og Persevs' sønn Perses, og at perserkongen Xerxes viste til dette angivelige slektskapet mellom grekere og persere for å lure argiverne til å underkaste seg, noe han mislyktes med.  

Etter sin død ble Andromeda plassert på den nordlige stjernehimmelen av Athene, som stjernebildet Andromeda nær Persevs og Kassiopeia. Dramatikere som Sofokles, Evripides og Pierre Corneille skrev tragedier basert på myten, som også har inspirert tallrike kunstverker.

## Referanser


## Litteratur
* Pseudo-Apollodorus: *[[Bibliotheke]]* II, iv, s. 3-5
* Ovid: *[[Metamorfoses (dikt)|Metamorfoses]]* IV, s. 668-764.
* Edith Hamilton: *Mythology*, del tre, s. 204-207

## Eksterne lenker
*
Ramsvik kirke

**Ramsvik kirke** er en langkirke fra 1908 i Indre Fosen kommune, Trøndelag fylke.

Byggverket er i tre og har 200 plasser. Det ligger mellom de to bygdene Råkvåg og Husbysjøen. 

## Referanser


## Litteratur
* 
* 

## Eksterne lenker
* 
* 
* Stjørna Heimbygdslag, om kirken side 2-4
Tarva kapell

**Tarva kapell** er en liten kirke konstruert i en rektangulær form, fra 1972 på øya Husøya i Ørland kommune, Trøndelag fylke.

Byggverket er i tømmer og har 55 plasser.

## Litteratur
* 
*
Lära att simma

***Lära att simma*** er en norsk humor-serie med Åsleik Engmark som gikk på NRK1 i 1997. Programmet kan best beskrives som en slags enmannsforestilling der Åsleik Engmark stod alene som seg selv i NRK-studio for å berette om hvor "vanskelig det er nå for tida". Serien lå ganske nær stand-up-kategorien. Bak serien stod Harald Staff, De Gyngende Seismologer, Svenn Erik Kristoffersen og Åsleik Engmark. Programmet gikk sent på onsdagskveldene.

## Referanser


## Eksterne lenker
*Klipp fra serien (YouTube)
Sand kirke

**Sand kirke** finnes flere steder:

* Sand kirke (Nord-Odal), i Nord-Odal kommune i Hedmark
* Sand kirke (Suldal), i Suldal kommune i Rogaland
* Sand kirke (Hadsel), i Hadsel kommune i Nordland
S. R. Srinivasa Varadhan

**S. R. Srinivasa Varadhan** (født 2. januar 1940 i Madras (Chennai), Britisk India) er en indisk-amerikansk matematiker som har spesialisert seg innen sannsynlighetsteori. Han fikk sin *undergraduate*-grad i 1959 fra Presidency College, Madras og hans doktorgrad 
i 1963 fra Indian Statistical Institute.  Siden 1963 har han arbeidet ved Courant Institute of Mathematical Sciences hvor han for øyeblikket er professor.  

Han er kjent for sitt arbeid sammen med Daniel W. Stroock på diffusjonsprosesser, som han mottok Steele Prizeen i 1996. Varadhan er medlem av U.S. National Academy of Sciences. 

Han fikk Abelprisen 22. mars 2007 av Det Norske Videnskaps-Akademi.

## Referanser


## Eksterne lenker
* 
* S. R. Srinivasa Varadhan, hjemmeside til Courant Institute
* Siteringer for Abelprisen (pdf)
* Biografi (pdf) fra Abelprisens nettside
Saxon

**Saxon** er et engelsk heavy metal-band, stiftet i 1976 i Barnsley, Yorkshire. De hadde stor suksess på bølgen av New Wave of British Heavy Metal (NWOBHM) gjennom årene 1980-81, da fire av låtene deres nådde topp 20 i Storbritannia: «Wheels of Steel», «747 (Strangers in the Night)», «And the Bands Played On» og «Never Surrender». En annen låt fra samme periode, «Princess of The Night» fra *Denim and Leather*, en hyllest til damplokomotivene i West Yorkshire der vokalisten Biff Byford vokste opp, har blitt en klassiker innen heavy metal. Som singel nådde den 57.-plass i Storbritannia. Tittelsporet «Denim and Leather» er heller ikke fritt for sentimentalitet, en hyllest til musikkinteresse generelt og NWOBHM spesielt.

## Medlemmer
* Biff Byford – vokal
* Doug Scarratt – gitar
* Paul Quinn – gitar
* Nibbs Carter – bassgitar
* Nigel Glockler – Trommer

## Diskografi

* *Saxon* (1979)
* *Wheels of Steel* (1980)
* *Strong Arm of the Law* (1980)
* *Denim and Leather* (1981)
* *The Eagle Has Landed – Live* (live, 1982)
* *Power & The Glory* (1983)
* *Crusader* (1984)
* *Innocence Is No Excuse* (1985)
* *Rock the Nations* (1986)
* *Destiny* (1988)
* *Rock n' Roll Gypsies* (live, 1989)
* *Greatest Hits Live!* (live, 1990)
* *Solid Ball of Rock* (1990)
* *Forever Free* (1992)
* *Dogs of War* (1995)
* *The Eagle Has Landed II* (live, 1996)
* *Unleash the Beast* (1997)
* *BBC Sessions/Live at Reading* (live, 1998)
* *Metalhead* (1999)
* *Killing Ground* (2001)
* *Lionheart* (2004)
* *The Eagle Has Landed Pt. III* (2006)
* *The Inner Sanctum* (2007)
* *Into the Labyrinth* (2009)
* *Call to Arms* (2011)
* *Sacrifice* (2013)
* *Battering Ram* (2015)
* *Thunderbolt* (2018)
* *Inspirations* (2021)
* *Carpe Diem* (2022)
* *Hell, Fire and Damnation* (2024)

## Referanser


## Eksterne lenker
* 
* 
*  Offisielt forum
Hemne kirke

**Hemne kirke** er en åttekantet kirke fra 1817 i Heim kommune, Trøndelag fylke.

Byggverket er i tre og har 450 plasser. Kirkerommet har galleri.

Kirken ligger høyt og fritt på en morenerygg mellom Hemnefjorden og Rovatnet. Den forrige kirken, St. Margrethe kirke, på stedet brant etter lynnedslag 16. desember 1815. Den har høye vegger med vinduer i to høyder. Vinje kirke hadde samme eier som Hemne, og de ble begge innløst av kommunen i 1864. Hemne kirke var den første kirkebyggsaken i amtet etter 1814. Hemne fikk anledning til kreve inn støtte til gjenreisning etter brannen fra de øvrige kirkene i landsdelen.

## Referanser


## Eksterne lenker
* 
*
Lord Jim

:*For den britisk-amerikanske 1965-filmen basert på boka, se [[Lord Jim (film)]]. For stumfilmen fra 1925, se [[Lord Jim (stum)]].*

***Lord Jim*** (engelsk *Lord Jim*) er en roman skrevet av den britiske forfatteren Joseph Conrad, utgitt i 1900. Romanen blir regner blant de viktigste i Conrads forfatterskap. Teksten ble første gang utgitt i *Blackwood's Magazine* i perioden fra oktober 1899 til november 1900.

Hovedpersonen Jim er lovende ung mann som arbeider som styrmann på et skip som skal frakte 800 muslimske pilegrimer på Hajj til Mekka i den gamle båten *Patna*. Mannskapet fryktet for at båten skulle gå ned i en storm, og forlater den uten å varsle alle pilegrimene ombord, da de frykter panikk skal ta livet av alle. I forvirring, panikk og etter press fra de eldre offiserene blir Jim med de andre. Ved et under synker ikke båten, og alle pilegrimene blir reddet. Etter en fryktelig seilas kommer mannskapet til land, og blir senere dømt for sitt svik.

Jim mister styrmannsertifikatet og alle sine drømmer. I vanære flakker han rundt i Østen, før han begir seg inn i jungelen i Malaisia. her bygger han seg opp en posisjon blant de innfødte, men blir innhentet av fortiden og må treffe enda mer krevende valg enn det han gjorde på *Patna*.

Boken er bygget opp ved at skikkelsen Marlow forteller historien gjennom et stadig skiftende perspektiv og fokuserer på hvordan en rettskaffen og skikkelig person som Jim kan svike i det avgjørende øyeblikk.

Boken er filmatisert to ganger, en versjon fra 1925, regissert av Victor Fleming og i 1965, regissert av Richard Brooks og med Peter O'Toole i tittelrollen.
Elefantmannen

***Elefantmannen*** er en amerikansk dramafilm fra 1980 regissert av David Lynch. Filmen regnes som hans første spillefilm med et større budsjett.

Filmen er basert på  bøkene *The Elephant Man and Other Reminiscences* (1923) av Sir Frederick Treves og *The Elephant Man: A Study in Human Dignity* av Ashley Montaguden, som igjen er basert på den sanne historien om Joseph Merrick.

Filmen er i svart/hvitt på grunn av kunstneriske årsaker.

## Handling
Handlingen er fra Victoriatidens England i 1884. Doktor Frederick Treves (Anthony Hopkins) får høre at det snakkes om et sirkus som påstår at de har en Elefantmann (John Hurt) på programmet. Elefantmannen heter John Merrick. Kroppen hans er totalt vanskapt. Doktor Treves blir fascinert av Elefantmannen og overtaler sirkusets eier å få ta med seg mannen til et sykehus. Der blir han undersøkt av doktor Treves. John Merrick lider også av en talefeil som doktoren hjelper han å bli kvitt. Siden, takket være dets interesse som den kjente skuespilleren Madge Kendal (Anne Bancroft) viser for mannen, blir John Merrick en person av stor interesse.

## Skuespillere
På rollelisten er blant andre:
* John Hurt som John Merrick
* Anne Bancroft som Madge Kendal
* John Gielgud som Carr Gomm
* Anthony Hopkins som dr Frederick Treves
* Freddie Jones som Bytes

## Referanser


## Eksterne lenker
*
Vinje kirke (Hemne)

**Vinje kirke** er en åttekantet kirke fra 1820 på Vinjeøra i Heim kommune i Trøndelag. Den er sognekirke for Vinje sogn i Orkdal prosti, tidligere Hemne prestegjeld.

Byggverket er i tre og har 150 plasser.

Kirken har et romansk krusifiks, muligens fra 1200-tallet.

Adkomst til stedet er via E39.

## Tidligere kirker
Kirken var opprinnelig viet til St. Andreas. I 1674 ble kirken beskrevet som så skrøpelig at den måtte rives, og sommeren etter ble nytt kirkebygg oppført. Gerhard Schønning besøkte stedet i 1773 og laget en tegning av daværende kirke. Det var en enkel langkirke med kor i tilbygg og ifølge Schønnings tegning hadde den takrytter og små vinduer. Våpenhuset er ikke synlig på Schønnings tegning.

## Referanser


## Eksterne lenker
* 
* 
*  Kirker i Norge  (*Kirchen in Norwegen*)
Ålen kirke

**Ålen kirke** er en langkirke fra 1881 i Holtålen kommune, Trøndelag fylke.

Byggverket er i tømmer og har 322 plasser. Arkitekt for kirken var Johan Peter Digre.

## Inventar

Altertavlen er malt av Carl Fridtjof Smith.  Den er fra innvielsesåret og er en kopi etter Rubens. Motivet er korsfestelsen.

Prekestolen er laget av arkitekten for kirken, Jacob Digre, og er i tre.

Døpefonten er fra 1650 og er i messing. Kirken har to døpefontbekken fra 1789. De er også i messing.

### Kirkeklokker

Det er to kirkeklokker i kirken. Den eldste er fra 1736, den andre er fra 1907. Klokken fra 1907 er laget ved Bakklandets støperi og har innskriften «Land, land høre Herrens ord».

## Tidligere kirker i Ålen

Den nåværende kirken erstattet en stavkirke fra middelalderen. Deler av stavkirken ble brukt da nabokirken Haltdalen stavkirke skulle settes opp igjen på museum i Trondheim på slutten av 1880-åra. Vestportalen, dørbladet og vestveggen i Haltdalen stavkirke stammer fra Ålen stavkirke.
Portalen har halvsøyler og vannliljekapitél.

## Referanser


## Eksterne lenker
* 
*
Aunegrenda kapell

**Aunegrenda kapell** er en langkirke fra 1952 i Holtålen kommune, Trøndelag fylke.

Kirken har 120 plasser.

## Litteratur
* 

## Eksterne lenker
*
John Hurt

**John Vincent Hurt** (født 22. januar 1940 i Chesterfield i Derbyshire i England, død 25. januar 2017 i Norfolk i England) var en britisk skuespiller. Han var kommandør av Order of the British Empire og ble i 2015 utnevnt til Knight Bachelor. Han ble derved slått til ridder og fikk rett til tiltaleformen sir foran sitt navn.

## Enkelte filmer

## Referanser


## Eksterne lenker
* 
*
Haltdalen kirke

**Haltdalen kirke** er en langkirke fra 1881 i Holtålen kommune, Trøndelag fylke.

Byggverket er i tømmer og har 300 plasser.

Kirken erstattaet Haltdalen stavkirke fra rundt 1170 som sognekirke. Stavkirken var blitt revet og flyttet til Trondheim der den i dag står på Trøndelag Folkemuseum. 

Ved kirken har det siden 2004 stått en kopi av den gamle stavkirken, kalt Haltdalen nye stavkirke. 

## Referanser


## Eksterne lenker
* 
*
Gelé (mat)

**Gelé** (uttales *sjelé*; fra fransk *gelée*, av latin *gelare*, «fryse») er en matrett, som består av en løsning i væske som stivner til en fast, men elastisk masse ved avkjøling.

Mange råvarer inneholder stoffer som løses opp under oppvarming, slik at løsningen stivner ved nedkjøling. For eksempel kjøtt- eller fiskekraft som stivner til en gelé som ofte kalles *aspik*. Et annet eksempel er mange typer frukt og bær.

Stoffer som gir denne virkningen utvinnes dessuten industrielt for å kunne brukes som tilsetningsstoffer. Gelatin fra dyr, fås i plater eller pulverform. Pektin i pulverform utvinnes av planteråstoff. Fra alger utvinnes agar.

## Dessertgelé av gelatin
Konsistensen på dessertgelé laget av gelatin er veldig sensitiv for nåværende temperatur, tidligere temperaturer og hvor lenge den har vært holdt på disse temperaturene. Blandinger av gelatin og vann kan eksistere som gelé mellom omtrent 0 og 35&nbsp;°C. Gelatin blir flytende rundt 35&nbsp;°C (eller tidligere, avhengig av type og konsentrasjon), mens nedover fra 0&nbsp;°C vil vannet fryse og det oppstår iskrystaller. At det øvre smeltepunktet til gelatinprodukter er under menneskets kroppstemperatur er viktig for munnfølelsen. Viskositeten til gelatin/vann-blandinger er høyest når det er høy gelatin-konsentrasjon og når blandingen blir holdt kjølig med en temperatur på rundt 4&nbsp;°C. Gelatinens styrke (men ikke viskositet) svekkes varig dersom den utsettes for temperaturer over 100&nbsp;°C, eller dersom den utsettes for høye temperaturer i et lengre tidsrom.

## Andre geleringsmidler

Tradisjonelle fruktgeléer omfatter ananasgelé (fr: *Gelée d’Ananas*), bringebærgelé (fr: *Gelée de framboises*) og jordbærgelé (fr: *Gelée aux Fraises*). Det er vanlig å spise *gelé* som dessert med vaniljesaus eller krem. I Norge er det vanlig å servere gelé i ulike farger i barnebursdager. Gelé kan også brukes i kaker, for eksempel gelélokk som topping på ostekake.

Myntegelé er klassisk tilbehør til lammestek. Ripsgelé brukes blant annet som tilbehør til ost og kjeks.

Til kabaret brukes en klar gelé av kjøtt- eller fiskekraft kalt **aspik**.

## Spiseklar gelé
Spiseklar gelé er et ferdig industriprodukt som ikke krever koking og avkjøling slik pulverbasert gelé gjør. Pulverbasert gelé er et halvfabrikat i pulverform som tilsettes vann, og kokes opp for å kjøles ned for at massen skal stivne og innta geléform. Pulverbasert gelé lages av en rekke forskjellige produsenter og kommer i forskjellige (kunstige) smaker som f.eks  jordbær, bringebær, appelsin, boysenbær, sitron, blåbær og kiwi. I tillegg fins det hurtiggelé med kunstig markjordbærsmak.

## Galleri

Miskolc Kocsonyafesztival 10.jpg
Aspic ouvert - 1.JPG|Aspik med egg
File:Sri Lanka-Jelly cakes.jpg|Kaker med gelétopping.
File:Illustrated recipes; 'Minted Pineapple', 'Quick Tomato Mold' Wellcome L0072307.jpg|Ulike oppskrifter på gelédesserter.
June 3 Farmers Market, Harrisonburg, Va., 2010 (4953468809).jpg|Glass med mynte-, eple- og blåbær-/rabarbragelé


## Se også

* Seigmenn – norsk godteri med konsistens som fast gelé

## Referanser




## Eksterne lenker
*
Hessdalen kirke

**Hessdalen kirke** er en langkirke i Holtålen kommune, Trøndelag fylke. Kirken ble oppført på overgangen mellom 1930- og 1940-tallet og formelt vigslet først i 1949.

Byggverket er i tømmer og har 186 plasser.

Noe av inventaret er overtatt etter Ålen stavkirke, som ble revet etter at dagens Ålen kirke stod klar. Det gjelder altertavlen fra 1600-tallet og prekestolen fra 1705.

Kirkegården ble tatt i bruk allerede i 1905, altså flere tiår før kirken ble oppført.

## Referanser


## Litteratur
* 
* 

## Eksterne lenker
* 
*
Gelé

**Gelé** eller **gele** kan sikte til:

* Gelé (mat), en halvfast, sterkt vannholdig masse som brukes i mat
* Dessertgelé, vanligvis avkjølt og stivnet oppløsning av gelatin og vann.
* Dronninggelé, spesielt næringsrik fortype som bier gir til yngelen til hjelp for utviklingen.
* Hårgelé, hårstylingsprodukt som brukes til å gjøre håret stivt.
* Gele (hodeplagg), kvinnelig hodeplagg blant Yoruba-folket i Nigeria, Benin og Togo.

## Se også
* Gel (kjemi)
Lønning direkte

***Lønning direkte*** (tidligere kjent som «*Lønning og Staff*» eller «*Lønning & Staff»*) er et norsk debattprogram med Per Ståle Lønning som gikk på TV 2 fra 1994 til 1997. I første sesong av programserien hadde Lønning med seg Tor Erling Staff som «*sidekick*». Han hadde en slags aktor-rolle der han skulle konfrontere argumentene til mot-debattantene (som i *[[Klart svar]]*). En tredjeperson som var med var Hans Bauge, som hadde en fast gjesterolle som publikummer der han skulle fungere som «mannen i gata». Han hadde en spesiell fremtoning med utspill og kommentarer som oftest var preget av knyttede never og raseri. Debattprogrammet hadde en noe showpreget stil den første sesongen, men dreide fra 1995 inn i en noe mer rolig tone. En rekke kontroversielle temaer ble debattert.

Den 6. januar 1995 meddelte Staff at han sluttet i programmet med begrunnelsen at det hadde blitt for borgerlig og anstendig. Programmet gikk derfor under tittelen *Lønning uten Staff* i noen uker. I februar 1995 bestemte Lønning at Bauge måtte slutte med begrunnelsen at konseptet ble et helt annet da Staff sluttet. Han mente at Bauge dermed ikke passet inn slik inn som tidligere og at overraskelsen med ham forsvant etter hvert. Programmet ble derfra hetende *Lønning direkte*.

## Om serien
*Lønning direkte* ble seermessig en suksess med seertall på rundt 700&nbsp;000. Programmet ble også kontroversielt, og flere politikere nektet å stille opp i programmet. Kritikken mot programmet gikk på at det ble for mye skrik og skrål og for lite konstruktiv debatt. En av de politikerne som hyppigst deltok i programmet, var Carl I. Hagen.

I det aller siste programmet av serien (29. mai 1997) returnerte Tor Erling Staff og Hans Bauge, hvorpå de inntok de gamle rollene. 

*Lønning direkte* ble kåret til det best likte programmet i en MMI-undersøkelse fra mai 1995. *Lønning direkte* oppnådde 5,4 av 6 oppnåelige poeng, mens Erik Diesens billedbrev på NRK kom på annenplass med 5,3 poeng.

*Lønning direkte* ble i 1997 etterfulgt av debattprogrammet *[[Sentrum (TV-program)|Sentrum]]*.

## Referanser
Dronninggelé (andre betydninger)

**Dronninggelé** kan sikte til

*Dronninggelé, næring for bienes yngel
*Dronninggelé (novelle), skrevet av Roald Dahl
S-Video

**Separat video**, forkortet **S-Video** også kjent som **Y/C** er et analogt videosignal som transporterer video som to separate kanaler (lysstyrke og farger) til forskjell fra kompositt video som har både lysstyrke og farger samlet på en to-tråds kabel. S-Video brukes oftest til å formidle 480i og 576i oppløst video, dvs. standard definisjons video. Lyd blir ikke transportert i denne kabelen. Videostandarden ble introdusert i 1979.

S-Video og lyd kan bli transportert gjennom SCART, men det er ikke del av den originale SCART standarden og ikke alle SCART-kompatible enheter støtter S-Video av denne grunn. De fleste TV-apparater eller videospillere med SCART støtter faktisk ikke S-Video som resulterer i et svart-hvitt bilde om du tilkobler S-Video via SCART fordi bare den ene kanalen av de to kanalene fører frem (lys, men ikke farge-kanalen). Et svart-hvitt bilde kan også være en indikasjon på en inkompatibel fargekoding, f.eks. NTSC video vist på et PAL-apparat.

Et enkelt «hack » gjør det mulig å vise farger på et apparat som ikke støtter S-Video over SCART. Dette gjøres ved å koble sammen pin 15 og 20 på SCART-kontakten. Dette vil vise et komplett bilde, men ikke med optimal kvalitet.
Gel

**Gel** eller **GEL** kan sikte til:

* Gel (kjemi)
** Aerogel
** Nanogelé
** Gel elektroforese
* Lari (GEL), valutaen i Georgia

## Se også
* Gelé
Cirque du Soleil

**Cirque du Soleil** (fransk for «solens sirkus») er et kanadisk underholdningsimperium lokalisert i Montréal, Quebec, i Canada, som ble grunnlagt i 1984 av to tidligere gateartister; Guy Laliberté og Daniel Gauthier. Cirque du Soleils forestillinger faller innenfor sjangeren nysirkus og består av sirkusnumre som flettes sammen til en handling. Det legges mye arbeid i musikk, kulisser, kostymer og helhet i hver oppsetning.

Cirque du Soleil står bak flere DVD-er og soundtrack-CD-er. De har hatt et samarbeid med George Martin (tidligere produsent for the Beatles) om en forestilling kalt Love. (Se musikkalbum Love). 

Cirque du Soleil gjestet Norge for første gang 1. og 2. oktober 2007.

Artister fra Cirque du Soleil vil fra mars 2009, være en del av forestillingen hos Cirkus Agora.
## Eksterne lenker
*
Hommelvik kirke

**Hommelvik kirke** er en langkirke fra 1886 i Malvik kommune, Trøndelag fylke.

Byggverket er i tre og har 360 plasser.

Adkomst til stedet er via Fv950 og Fv963/E6.

## Referanser


## Eksterne lenker
*  Kirker i Norge  (*Kirchen in Norwegen*)
* 
*
Thousand Islands

**Thousand Islands** er en øykjede som befinner seg på begge sider av grensen mellom USA og Canada i St. Lawrence-elven der den trer fram fra det nordøstre hjørnet av Ontariosjøen. Øyene strekker seg rundt 80 km nedover fra Kingston i Ontario. De canadiske øyene ligger i provinsen Ontario. De amerikanske øyene ligger i delstaten New York.

## Eksterne lenker
*
Ocean Rig

**Ocean Rig** var inntil 2008 et norsk industriselskap som var listet på Oslo børs. Det ble i juli 2008 kjøpt opp av NASDAQ-listede DryShips Inc. I desember 2018 ble selskapet kjøpt opp av Transocean.

Selskapet ble stiftet av Bjarne Egill Skeie i 1996 og notert på Oslo Børs i 1997.

Ocean Rigs to borerigger for ultradypt vann, «Eirik Raude» og «Leiv Eiriksson» startet boring i 2002.

## Eksterne lenker
*
Malvik kirke

**Malvik kirke** er en korskirke fra 1846 i Malvik kommune, Trøndelag fylke.

Byggverket er i tømmer og har 420 sitteplasser, men er godkjent for 350 personer i henhold til brannforskriftene.

Kirken ble innviet 18. november 1846 av biskop Riddervold.
Kirken ligger på samme sted som tidligere kirker, og erstattet kirke innviet i 1656, som ble revet i juli 1846.

## Referanser




## Eksterne lenker
* 
*